Ο **TRAPPIST-1b**, γνωστός επίσης ως *2MASS J23062928-0502285 b*, είναι εξωπλανήτης, ενδεχομένως βραχώδης και βρίσκεται σε τροχιά γύρω από τον υπέρψυχρο νάνο αστέρα TRAPPIST-1, ο οποίος απέχει περίπου 39 έτη φωτός (12 parsec) μακριά από τη Γη στον αστερισμό του Υδροχόου. Ο πλανήτης εντοπίστηκε χρησιμοποιώντας τη μέθοδο διέλευσης, όπου ένας πλανήτης σκοτεινιάζει το φως του άστρου του, καθώς περνά μπροστά του. Ήταν ο πρώτος πλανήτης του άστρου TRAPPIST-1, που ανακοινώθηκε στις 2 Μαΐου του 2016. Στις 23 Φεβρουαρίου 2017 ανακοινώθηκε μαζί με τέσσερις νέους πλανήτες στο ίδιο πλανητικό σύστημα, με πιο ακριβείς φυσικές παραμέτρους.

Παρατηρήσεις του Διαστημικού Τηλεσκοπίου *Hubble*  στις 4 Μαΐου 2016, έδειξαν ότι οι πλανήτες b και c έχουν συμπαγείς, επιφανειακές ατμόσφαιρες. Οι TRAPPIST-1b και c είναι μόνο δύο από τους τρεις πλανήτες στο μέγεθος της Γης, οι οποίοι βρέθηκαν να έχουν ατμόσφαιρες, ο άλλος είναι ο GJ 1132b.

Χαρακτηριστικά
--------------

### Μάζα, ακτίνα, και  θερμοκρασία

Ο TRAPPIST-1b είναι πλανήτης στο μέγεθος της Γης, που σημαίνει ότι οι τιμές της ακτίνας και της μάζας του είναι παρόμοιες με αυτές της Γης. Η ακτίνα του πλανήτη είναι 1,086 φορές αυτή της Γης, με σφάλμα περίπου 223 χιλιόμετρα. Η μάζα προσδιορίστηκε από την επιρροή του στις τροχιές των άλλων πλανητών. Τα TTV δεδομένα του άστρου TRAPPIST δείχνουν ότι  ο TRAPPIST-1b έχει μάζα περίπου 0,86 φορές αυτή της Γης, Ωστόσο, νεότερες & ακριβέστερες μετρήσεις  τον τοποθετούν στις 0,79±0.27 γήινες μάζες. Υπολογίζοντας τη  μάζα και την ακτίνα του, η πυκνότητα του TRAPPIST-1b υπολογίζεται σε περίπου 3,401±1,16 g/cm3, και η βαρύτητα του στο 66,89% της Γης. Η  μάζα και η πυκνότητα του εξωπλανήτη είναι ασυνήθιστα χαμηλές σε σχέση με την ακτίνα του, γεγονός που υποδηλώνει ότι είτε διαθέτει λίγο ή καθόλου σίδηρο είτε ένα μεγάλο μέρος της μάζας του αποτελείται από νερό (10-20%).

Εξαιτίας της κοντινής απόστασης από το άστρο του, ο TRAPPIST-1b είναι ο πιο ζεστός πλανήτης του συστήματος. Ωστόσο, δεδομένου ότι ο TRAPPIST-1b είναι τόσο αμυδρός, η θερμοκρασία του είναι γύρω στους 400,1 K (126,95 °C). Η θερμοκρασία αυτή είναι τόσο δροσερή ώστε ο TRAPPIST-1b να διατηρεί  την ατμόσφαιρα του, αλλά πάρα πολύ καυτή για τη ζωή, όπως την ξέρουμε με βάση το υγρό νερό, εκτός αν διατηρείται υγρό από την ατμοσφαιρική πίεση.

Κατοικησιμότητα
---------------

Κύριο λήμμα: Κατοικησιμότητα στα πλανητικά συστήματα των ερυθρών νάνων
Εκτιμάται ότι οι TRAPPIST-1b και c μπορεί να έχουν χάσει μέχρι 15 ωκεανούς μεγέθους Γης και ενδεχομένως να διακυβεύεται η κατοικησιμότητα τους. Ωστόσο ο TRAPPIST-1d και οι άλλοι πλανήτες είναι πιθανό να ήταν σε θέση να κρατήσουν αρκετό νερό σε υγρή μορφή για τη διατήρηση της ζωής, αυξάνοντας τις πιθανότητες αυτών των πλανητών να είναι κατοικήσιμοι. Επιπλέον, η χαμηλή πυκνότητα του TRAPPIST-1b καταδεικνύει σύνθεση με νερό μέχρι και 10-20%, που σημαίνει ότι είναι δύσκολο να εξατμισθεί πλήρως, ωστόσο η υψηλή θερμοκρασία του σημαίνει ότι το νερό μπορεί να είναι παγιδευμένο σε μία υπερ-κρίσιμη κατάσταση. Το ζεστό νερό θα μπορούσε να κάνει τη γένεση της ζωής αδύνατη

Φωτοθήκη
--------

* Καλλιτεχνική απεικόνιση των πλανητών κατά τη διέλευση τους μπροστά από τον TRAPPIST-1Καλλιτεχνική απεικόνιση των πλανητών κατά τη διέλευση τους μπροστά από τον TRAPPIST-1
* Ο TRAPPIST-1 (βρίσκεται δεξιά στην καλλιτεχνική απεικόνιση) έχει μόνο το 11% της διαμέτρου του Ήλιου και ερυθρό χρώμα.Ο TRAPPIST-1 (βρίσκεται δεξιά στην καλλιτεχνική απεικόνιση) έχει μόνο το 11% της διαμέτρου του Ήλιου και ερυθρό χρώμα.
* Η τροχιά τριών πλανητών του TRAPPIST-1 σε καλλιτεχνική απεικόνιση.Η τροχιά τριών πλανητών του TRAPPIST-1 σε καλλιτεχνική απεικόνιση.
* Εικονικό βίντεο, κοντά στην τροχιά ενός από τους τρεις εσωτερικούς πλανήτες.

.

Παραπομπές
----------

1. 1 2 3 4 5  «Planet TRAPPIST-1 b». *Exoplanet.eu*. Ανακτήθηκε στις 6 Μαΐου 2016.
2. ↑  Costa, E.; Mendez, R. A.; Jao, W.-C.; Henry, T. J.; Subasavage, J. P.; Ianna, P. A. (August 4, 2006). «The Solar Neighborhood. XVI. Parallaxes from CTIOPI: Final Results from the 1.5 m Telescope Program» (PDF). *The Astronomical Journal* (The American Astronomical Society) **132** (3): 1234. doi:10.1086/505706. Bibcode: 2006AJ....132.1234C. .
3. 1 2 3 4 5  Gillon, Michaël; Triaud, Amaury H. M. J.; Demory, Brice-Olivier; Jehin, Emmanuël; Agol, Eric; Deck, Katherine M.; Lederer, Susan M.; Wit, Julien de *και άλλοι*.. «Seven temperate terrestrial planets around the nearby ultracool dwarf star TRAPPIST-1». *Nature* **542** (7642): 456–460. doi:10.1038/nature21360. PMID 28230125. PMC 5330437. Bibcode: 2017Natur.542..456G. .
4. ↑  Witze, A. (2017-02-22). «These seven alien worlds could help explain how planets form». *Nature*. doi:10.1038/nature.2017.21512.
5. ↑  Marchis, F. (22 Φεβρουαρίου 2017). «Wonderful potentially habitable worlds around TRAPPIST-1». Planetary Society. Ανακτήθηκε στις 25 Φεβρουαρίου 2017.
6. ↑  «Artist's view of planets transiting red dwarf star in TRAPPIST-1 system». *www.spacetelescope.org*. Ανακτήθηκε στις 21 Ιουλίου 2016.

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πλανητικό σύστημα του TRAPPIST-1 |
| --- |
|  |
| 
 |
|  |
| Αστέρι | 
* TRAPPIST-1
 |
|  |
| Πλανήτες | 
* TRAPPIST-1b
* TRAPPIST-1c
* TRAPPIST-1d
* TRAPPIST-1e
* TRAPPIST-1f
* TRAPPIST-1g
* TRAPPIST-1h
 |
|  |
| 
* Κατηγορία Κατηγορία:Πλανητικό σύστημα του TRAPPIST-1
* Πύλη Πύλη:Αστρονομία
 |

 |